กระทรวงการคลัง (ญี่ปุ่น)

กระทรวงการคลัง () เป็นกระทรวงที่มีฐานะเป็นคณะรัฐมนตรีในรัฐบาลญี่ปุ่น โดยใช้ชื่อ "กระทรวงพระคลังมหาสมบัติ ()" จนถึงปี พ.ศ. 2544 มีผู้บริหารสูงสุดคือรัฐมนตรีว่าการกระทรวงการคลัง () ซึ่งจะถูกเลือกในบรรดาสมาชิกรัฐสภาโดยนายกรัฐมนตรี

 ภาพรวม 
กระทรวงการคลังได้ถือกำเนิดขึ้นครั้งแรกเมื่อช่วงศตวรรษที่ 6 ในยุคญี่ปุ่นโบราณ ได้มีการสถาปนาตำแหน่งพระคลังมหาสมบัติ () ขึ้นเพื่อดูแลพระคลัง จวบจนถึงช่วงการฟื้นฟูเมจิได้มีการก่อตั้งกระทรวงพระคลังมหาสมบัติ () เป็นหนึ่งในหน่วยงานราชการที่มีอำนาจหน้าที่ในการเงินสาธารณะและกิจการต่าง ๆ ที่เกี่ยวข้องกับการเงิน

กระทรวงพระคลังมหาสมบัติได้รับการยกย่องว่าเป็นกระทรวงที่มีอิทธิพลมากที่สุดในรัฐบาลญี่ปุ่น แต่หลังจากเรื่องอื้อฉาวทางการเงินในช่วงปี พ.ศ. 2533 กระทรวงฯ ได้สูญเสียอำนาจในการกำกับดูแลการธนาคารต่อสำนักงานบริการทางการเงินที่ได้ก่อตั้งขึ้นมาใหม่ นอกจากนี้ยังสูญเสียอำนาจแทบทั้งหมดในการควบคุมนโยบายทางการเงินของธนาคารแห่งประเทศญี่ปุ่นเมื่อรัฐสภาได้ผ่านกฎหมายธนาคารแห่งประเทศญี่ปุ่นในปี พ.ศ. 2541 และในเดือนมกราคม พ.ศ. 2544 ได้มีการเปลี่ยนชื่อเป็นกระทรวงการคลัง () จนถึงปัจจุบัน

แม้ว่าจะมีการเปลี่ยนชื่อก็ตาม ชาวญี่ปุ่นยังคงใช้ศัพท์ "โอกูระ-ไดจิน (รัฐมนตรีฯ พระคลังมหาสมบัติ)" เพื่อกล่าวถึงบุคคลผู้ซึ่งควบคุมการเงิน (เช่นแม่บ้านที่ดูแลการเงินของครอบครัว)

 ส่วนราชการ 
กระทรวงการคลังมีการแบ่งส่วนราชการออกเป็นทั้งหมด 6 กรมดังนี้:財務省機構図（令和３年７月現在） www.mof.go.jp. (ภาษาญี่ปุ่น). สืบค้นเมื่อ 2021-10-21.

 สำนักงานเลขาธิการรัฐมนตรี ()
 กรมงบประมาณ ()
 กรมภาษี ()
 กรมศุลกากรและพิกัดอัตราศุลกากร ()
 กรมการเงิน ()
 กรมต่างประเทศ ()

 สถาบันการบริหารอิสระ 
สถาบันการบริหารอิสระ () ภายใต้การกำกับดูแลของกระทรวงการคลังได้แก่:

 กองกษาปณ์ญี่ปุ่น
 สำนักงานการพิมพ์แห่งชาติ
 สถาบันการวิจัยการกลั่นเบียร์แห่งชาติ
 บริษัทนิปปอนระบบยกเว้นภาษีสินค้าอัตโนมัติจำกัด
 องค์กรพิเศษในโอกาสงานนิทรรศการโลก พ.ศ. 2513
 สำนักงานการเงินเพื่อการเคหะญี่ปุ่น

 อ้างอิง 

หมวดหมู่:กระทรวงในประเทศญี่ปุ่น
หมวดหมู่:บทความที่มีข้อความภาษาญี่ปุ่น
ญี่ปุ่น